open-index/open-wikipedia-markdown huggingface dataset:
Carabane

**Carabane** (myös *Karabane*) on kylä Ziguinchorin alueen Oussouyen departementin Diembéringin kunnassa Senegalissa. Se sijaitsee samannimisellä Casamancejoen estuaarin saarella 60 kilometriä Ziguinchorista länteen. Vuonna 2009 kylässä oli 652 asukasta.

Carabane on 57 neliökilometrin laajuinen saari, jota peittää tiheä mangrovekasvillisuus ja puusto. Ranskalaiset perustivat sinne vuonna 1836 ensimmäisen tukikohtansa Casamancen alueella. Vuoteen 1904 saakka se oli myös alueen hallinnollinen keskus, mutta jäi sen jälkeen rappiolle.

Carabanesta on lauttayhteys Ziguinchoriin ja Dakariin sekä veneyhteys mantereelle Elinkineen. Paikallisia elinkeinoja ovat riisin viljely, kalastus ja keräily. Nähtävyyksiä ovat siirtomaa-ajan hallinto- ja liikerakennusten rauniot, entinen katolinen lähetysasema, Senegalin kolmanneksi vanhin kirkko ja historiallinen hautausmaa. Kylässä on hotelli ja muita matkailupalveluja.

## Lähteet
Hsen-Hsu Hu

**Hsen-Hsu Hu** (; 24. toukokuuta 1894 – 16. heinäkuuta 1968) oli kiinalainen tieteilijä. Hän syntyi vuonna 1894 Xinjianin alueella Nanchangin kaupungissa Jiangxin maakunnassa Kiinassa. Hän suoritti kandidaatintutkintonsa kuitenkin Kalifornian yliopistossa vuonna 1916 ja saavutti tohtorin arvon soveltavassa biologiassa Harvardin yliopistossa vuonna 1925. Vuonna 1918 Hu alkoi opettaa korkeakoulussa ja hän toimi opettajana kuolemaansa vuoteen 1968 asti. Samalla hän modernisoi Kiinan kasvitieteen tutkimusta ja Huta pidetään yleisesti kiinalaisen kasvitaksonomian perustajana. Elämänsä aikana Hu julkaisi yli 150 tieteellistä julkaisua sekä yli 20 kirjaa.

Hu oli ensimmäinen kiinalainen tieteilijä, joka nimesi uuden suvun. Kyseinen suku oli storaksikasveihin (Styracaceae) kuuluva *[[Sinojackia]]*-suku, jonka Hu nimesi vuonna 1928. Vuonna 1934 Hu nimesi ensimmäisenä kiinalaisena uuden heimon, joka oli Torricelliaceae. Lisäksi Hu on kuvannut ja nimennyt useita satoja lajeja. Hun merkittävimpänä löytönä pidetään eläväksi fossiiliksi kutsuttua kiinanpunapuuta (*Metasequoia glyptostroboides*). Hu kuvasi kiinanpunapuun tieteelle yhdessä Wan-Chun Chengin kanssa vuonna 1948. Kiinanpunapuun löytöä pidetään yhtenä 1900-luvun merkittävimmistä kasvitieteen löydöistä. Nykyisten kasvien taksonomian lisäksi Hu oli yksi paleobotaniikan pioneereista. Hän kirjoitti yhdessä Ralph Works Chaneyn kanssa kirjan Kiinan kenotsooisen ajan kasveista ja tuo kirja oli ensimmäinen tutkimus Kiinan kenotsooisen ajan kasvistosta.

## Lähteet
* Hu, X. & Ma, J., 2021: The Founder of Plant Taxonomy in China: HU Hsen-Hsu — *Protein & Cell* (pdf) 

## Aiheesta muualla
Ujazd (kunta Opolen voivodikunnassa)

**Ujazd** (*Gmina Ujazd*, ) on kaupungin sisältävä maalaiskunta Puolassa Opolen voivodikunnassa Strzelcen piirikunnassa. Sen väkiluku oli vuoden 2020 lopussa 6&nbsp;426. Kunnan hallintokeskus on Ujazdin kaupunki.

## Maantiede ja liikenneyhteydet
Ujazdin kunnan pinta-ala on noin 83,3&nbsp;neliökilometriä. Se rajoittuu Kędzierzyn-Koźlen kaupunkiin ja Leśnican, Rudziniecin, Strzelce Opolskien ja Toszekin kuntiin. Kunnan pohjoisosat sijaitsevat Chełmin ja eteläosat Kotlina Raciborskan (”Racibórzin laakso”) fyysismaantieteellisellä alueella. Sen pinta-alasta noin 94&nbsp;prosenttia on maatalousmaata ja noin 1,5&nbsp;prosenttia metsää ja metsämaata. Kunnan halki virtaavat Gliwicen kanava sekä seuraavat joet: Kłodnica, Jaryszowiec, Jaryszówka, Jordan ja Kotula.

Ujazdin kunta jakautuu Ujazdin kaupunkiin ja seuraaviin yhdeksään kylään:

* Balcarzowice (; pinta-ala 6,0 km2)
* Jaryszów (saks. *Jarischau*; pinta-ala 7,1 km2)
* Klucz (saks. *Klutschau*; pinta-ala 5,5 km2)
* Niezdrowice (saks. *Niesdrowitz*; pinta-ala 5,1 km2)
* Nogowczyce (saks. *Nogowschütz*; pinta-ala 4,0 km2)

* Olszowa (saks. *Olschowa*; pinta-ala 13,5 km2)
* Sieroniowice (saks. *Schironowitz*; pinta-ala 6,5 km2)
* Stary Ujazd (saks. *Alt Ujest*; pinta-ala 8,6 km2)
* Zimna Wódka (saks. *Kaltwasser*; pinta-ala 12,2 km2)

Ujazdin kunnan alueella kulkevat A4-moottoritie, valtatiet 40 ja 88, voivodikunnan tie 426 sekä rautatielinja 137 (Wrocław–Kraków).

## Väestö
Ujazdin kunnan väestö on pienentynyt viimeisten vuosikymmenten aikana; vielä vuonna 1995 väkiluku oli 6&nbsp;883. Vuoden 2020 joulukuussa 51&nbsp;prosenttia kunnan asukkaista oli naisia ja 49&nbsp;prosenttia miehiä. Alle 18-vuotiaat muodostivat kunnan väestöstä 19,4&nbsp;prosenttia, työikäiset 62,9&nbsp;prosenttia ja eläkeikäiset 17,7&nbsp;prosenttia. Väestön keski-ikä oli 39,9&nbsp;vuotta. Vuonna 2020 kunnan työttömyysaste oli 4,9&nbsp;prosenttia. Puolan vuoden 2011 väestönlaskennassa kunnan väestöstä 21,5&nbsp;prosenttia oli etnisiä saksalaisia, ja saksan kielellä onkin kunnassa virallisen avustavan kielen asema.

## Lähteet

## Aiheesta muualla

*
Miesten F-liigan kausi 2021–2022

**Miesten F-liigan kausi 2021–2022** on järjestyksessään 36. kausi. F-liigan runkosarja alkoi 19.09.2021 Edellisen Divari-kauden jälkeen Karhut nousi pelaamaan pääsarjaan. Welhot putosi edellisen kauden päätteeksi Divariin. Classic voitti kuuden Mestaruuden putkeen. Karsinoiden kautta karhut putosi takaisin divarin yhden liiga kauden jälkeen ja karsinoiden kautta liigan nousee kaudelle 2022-2023 FBC Turku.

## Joukkueet

## Runkosarja

## Pudotuspelit

### Puolivälierät

----

----

----

----

### Välierät

----

----

### Pronssiottelu

----

### Finaalit

----

## Karsinnat
### F-Liigakarsinnat 1.vaihe

----

----

----

----

### F-Liigakarsinnat 2.vaihe

----

----

### F-liigakarsinnan finaali

----
Butšan piiri

**Butšan piiri** () on hallinnollinen piiri Ukrainan pohjoisosassa Kiovan alueella. Piiri on perustettu osana Ukrainan heinäkuun 2020 aluehallinnollisia muutoksia. Butšan piiri rajoittuu idässä Kiovaan, etelässä Fastivin piiriin, lännessä Žytomyrin alueeseen (Žytomyrin piiri) ja pohjoisessa Vyšhorodin piiriin. Piirin hallinnollinen keskus on Butša (36 971 as., 2021).

Butšan piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Kiovan alueen piirien lukumäärän seitsemään. Uuden Butšan piirin pinta-alaksi tuli 2&nbsp;555,5 neliökilometriä.

Ukrainan tilastokeskus arvioi Butšan piirin väkiluvuksi 362&nbsp;382 (1.1.2021). Kaupunkilaisiksi luokiteltiin 63,4 prosenttia piirin asukkaista (229&nbsp;910 as.), eli kolmen kaupungin (Butša, Vyšneve, Irpin) ja kymmenen kaupunkityyppisen taajaman väestö (Babyntsi, Borodjanka, Vorzel, Hostomel, Klavdijevo-Tarasove, Kodra, Kotsjubynske, Makariv, Nemišajeve, Piskivka). Näistä Kotsjubynsken () kaupunkityyppinen taajama sijaitsee Kiovan länsiosan Svjatošynin piirin ympäröimänä enklaavina.

Aivan Irpinin kaupungin pohjoispuolella, Hostomelin kaupunkityyppisessä taajamassa toimii Ukrainan valtiollisen aseteollisuuskonserni Ukroboronpromin hallinnoima Antonovin lentoasema (Kiova-Antonov; UKKM, rahtiliikenteen ja lentokoneteollisuuden käyttämä lentoasema, 3,5 km kiitotiellä).

Ukrainan tietotoimisto Ukrinform uutisoi taisteluista 24. helmikuuta 2022 venäläisiä maahantunkeutujia vastaan Hostomelin lentoaseman (Antonovin lentoasema; UKKM) läheisyydessä. Kenttä oli jonkin aikaa venäläisten hyökkäyshelikoptereiden ja maahanlaskujoukkojen hallussa, mutta samana iltana Ukraina ilmoitti ottaneensa kentän jälleen haltuunsa.


Залізничний вокзал станції Буча 2385497.jpeg|Butšan rautatieasema.
Irpin city center.JPG|Irpinin keskustaa. Irpin on Kiovan luoteinen esikaupunki.
Gostomel-airport.jpg| Hostomelin rahtilentoasema sijaitsee Irpinin laidalla.
Вишнёвый под Киевом.jpg|Vyšneve on käytännössä Kiovan läntinen esikaupunki.


## Lähteet

## Aiheesta muualla
Cry of Fear

**Cry of Fear** on selviytymiskauhupeli, jonka on kehittänyt ruotsalainen indie-pelistudio Team Psykskallar. Peli oli alun perin *[[Half-Life]]*-pelin modi, joka julkaistiin 2012. Peli julkaistiin seuraavana vuonna omana tuotteenaan. 

## Pelaaminen
Pelissä ohjataan 19-vuotiasta Simon Henriksson -nimistä hahmoa, joka herää kujalta hetki auton alle jäämisen jälkeen. Pelin aikana pelaaja kiertelee kaupungissa ratkoen pulmia ja taistellen hirviöitä vastaan. Pelin edetessä pelaaja saa vihjeitä siihen liittyen, miten Simon päätyi olinpaikkaansa. Pelin tapahtumapaikka vaihtelee pelin maailman ja painajaismaailman välillä.

Hahmolla on elämäpisteitä ja staminamittari. Pelaaja voi saada elämäpisteitä takaisin käyttämällä ympäri pelin maailmaa löytyviä morfiiniruiskuja. Stamina puolestaan vähenee nopeasti juoksemisesta ja hyppimisestä. Muita *Cry of Fearin* pelimekaniikkoja ovat esimerkiksi rajattu tavaraluettelo, johon mahtuu vain 6 tavaraa kerrallaan, kyky kantaa kahta asetta kerralla, ja erilaisten tavaroiden yhdistely. 

Pelissä on myös kolme moninpelitilaa, joita voi pelata maksimissaan 4 pelaajan ryhmässä. Ensimmäisessä tilassa pelaajat ovat poliiseja, jotka jäävät Simonin painajaismaailman jumiin hänen rikostapauksensa tutkimisen aikana. Toinen tila on tarinatila, jossa tavoitteena on löytää ja pysäyttää Doctor Purnell. Kolmannessa moninpelitilassa tavoitteena on tappaa mahdollisimman monta vihollista annetussa ajassa.
Sergei Žigalko

**Sergei Aleksandrovitš Žigalko** (, ; s. 28. maaliskuuta 1989 Minsk) on valkovenäläinen shakinpelaaja. Hän saavutti vuonna 2007 suurmestarin arvonimen. Žigalko pelasi FIDE:n turnauspelin viimeksi tammikuussa 2020, jolloin hänen vahvuuslukunsa oli 2&nbsp;572. Nykyisin Žigalko on aktiivinen shakkistriimaaja.

Žigalko on pikashakin Euroopan-mestari vuodelta 2017. Hän on voittanut kolme Valko-Venäjän mestaruutta vuosina 2009, 2012 ja 2013. Žigalko on kilpaillut shakin maailmancupissa vuosina 2007, 2011, 2015 ja 2017. Shakkiolympialaisissa hän on pelannut vuonna 2008 Valko-Venäjän kakkospöydällä sekä vuosina 2010, 2012 ja 2014 Valko-Venäjän ykköspöydällä.

Žigalko on striimannut YouTube-kanavallaan Шахматы & Сергей Жигалко pelejään Lichess- ja Chess.com-sivustoilla vuodesta 2019 lähtien. Syyskuussa 2023 kanavalla oli 40 800 tilaajaa.

Žigalkon veli Andrei on myös shakin suurmestari. Sergei Žigalkon puoliso on naisten FIDE-mestari Tatjana Revo.

## Lähteet

## Aiheesta muualla
Josef Feistmantl

**Josef Feistmantl** (23. helmikuuta 1939 Absam – 10. maaliskuuta 2019) oli itävaltalainen ohjaskelkkailija, olympiavoittaja, maailman- ja euroopanmestari.

## Elämä ja urheilu-ura

Feistmantl voitti Manfred Stenglin kanssa historian ensimmäisen parikilpailun olympiakullan Innsbruckissa 1964, missä hän lisäksi sijoittui yksilökilpailussa viidenneksi. Grenoblen talviolympialaisissa 1968 Feistmantl oli yksilökilpailussa jälleen viides ja parikilpailussa seitsemäs. Sapporon talviolympialaisissa 1972 hän oli yksilökilpailun kymmenes. Maailmanmestaruuskilpailuista Feistmantl voitti yhteensä viisi mitalia, kaikki yksilökilpailusta. Ainoan maailmanmestaruutensa Feistmantl voitti Königsseessä vuonna 1969. EM-mitaleja Feistmantl voitti kaksi kappaletta parikilpailusta, kultaa vuonna 1967 ja hopeaa vuonna 1962. Feistmantl sytytti yhdessä Christl Haasin kanssa olympiatulen Innsbruckin talviolympialaisissa 1976. Feistmantl kuoli parisen viikkoa 80-vuotissyntymäpäivänsä jälkeen 10. maaliskuuta 2019. Hän oli kärsinyt pitkään vakavasta sairaudesta.

## Lähteet
* 

### Viitteet

## Aiheesta muualla
*
Intiankanna

**Intiankanna** (*Canna indica*) on kannakasvien heimoon kuuluva kasvilaji. Nimestään huolimatta se on kotoisin Keski- ja Etelä-Amerikasta, mutta levinnyt kaikkialle trooppisiin maihin. Sitä on viljelty sekä koristekasvina että tärkkelyspitoisen maavartensa takia, ja se on paikoin levinnyt viljelmiltä luontoon. Myös koristekasvina tunnettu tarhakanna (*Canna* × *hybrida*) on intiankannan ja muiden kannalajien risteymä.

Intiankanna kasvaa 90–180 cm korkeaksi. Lehdet ovat 20–60 cm pitkiä ja 10–30 cm leveitä. Ne kiertyvät alaosastaan varren ympärille. Kukat voivat olla punaiset, keltaiset tai jotain siltä väliltä. 6–20 kukkaa muodostaa haarautuvan kukinnon varren yläpäähän.

Intiankannan juurakosta ja maavarsista saadaan proteiini- ja tärkkelyspitoista jauhoa, jota käytetään ravinnoksi.

## Lähteet

## Aiheesta muualla
* Pinkka, Lajintuntemuksen oppimisympäristö: Intiankanna (''Canna indica'')
* Global Biodiversity Information Facility (GBIF): ''Canna indica'' 
* JSTOR Global Plants: ''Canna indica'' 
* Flora of China: ''Canna indica'' 
* Flora of Pakistan: ''Canna indica''
Manfred Stengl

**Manfred Stengl** (1. huhtikuuta 1946 Salzburg – 6. kesäkuuta 1992 Doulglas, Mansaari) oli itävaltalainen ohjas- ja rattikelkkailija ja olympiavoittaja.

## Elämä ja urheilu-ura

Stengl voitti ohjaskelkkailussa Josef Feistmantlin kanssa historian ensimmäisen parikilpailun olympiakullan Innsbruckissa 1964 ja EM-hopeaa Weissenbachissa 1962. Hän vaihtoi myöhemmin rattikelkkailuun jossa voitti nelikoissa MM-pronssia Cerviniassa 1975. Stengl kilpaili myös moottoripyöräilyssä, joka koitui hänen kohtalokseen: hän kuoli 46-vuotiaana kolaroituaan Mansaaren TT-ajoissa.

## Lähteet
* 

### Viitteet

## Aiheesta muualla
*
Sigisfredo Mair

**Josef Siegfried ”Sigisfredo” Mair** (10. elokuuta 1939 Toblach – 15. toukokuuta 1977 Toblach) oli italialainen ohjaskelkkailija ja olympiamitalisti.

## Elämä ja urheilu-ura

Mair voitti parikilpailussa Walter Außendorferin kanssa olympiapronssia Innsbruckissa 1964 ja Ernesto-veljensä kanssa MM-pronssia Hammarstrandissa 1967. Veljekset kilpailivat parikilpailussa myös Grenoblen talviolympialaisissa 1968 ja Sapporon talviolympialaisissa 1972 saavuttaen sijat kymmenen ja kahdeksan. Grenoblessa Mair kilpaili myös yksilökilpailussa sijoittuen 16:nneksi. Mair kuoli auto-onnettomuudessa 38-vuotiaana vuonna 1977.

## Lähteet
* 
* Profiili Italian olympiakomitea 

### Viitteet

## Aiheesta muualla
*
Fastivin piiri

**Fastivin piiri** () on hallinnollinen piiri Ukrainan pohjoisosassa Kiovan alueella. Piiri on perustettu alkujaan 1923. Osana Ukrainan heinäkuun 2020 aluehallinnollisia muutoksia, piiriä laajennettiin. Fastivin piiri rajoittuu pohjoisessa Butšan piiriin, koillisessa Kiovaan, idässä Obuh’ivin piiriin ja etelässä Bila Tserkvan piiriin, sekä lännessä Žytomyrin alueen Žytomyrin piiriin. Piirin hallinnollinen keskus on Fastiv (44&nbsp;841 as., 2021).

Fastivin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Kiovan alueen piirien lukumäärän seitsemään.  Fastivin piirin pinta-alaksi tuli 1&nbsp;759,7 neliökilometriä.

Ukrainan tilastokeskus arvioi Fastivin piirin väkiluvuksi 183&nbsp;794 (1.1.2021). Kaupunkilaisiksi luokiteltiin  prosenttia piirin asukkaista (108&nbsp;373 as.), eli kahden kaupungin (Bojarka, Fastiv) ja viiden kaupunkityyppisen taajaman (Borova, Hlevah’a, Kalynivka, Kožanka, Čabany) väestö. Piirin laajenemisen (7/2020) johdosta uusi piiri on aiempaa samannimistä piiriä väkirikkaampi (väkiluku 30&nbsp;777, 2017). 


Фастовский район.svg|Fastivin piirin kartta ennen heinäkuuta 2030.
Fastivtown.jpg| Fastivin kaupunkia.
Фастов железнодорожный вокзал.jpg|Fastivin rautatieasemarakennus.
Здание городского совета в Фастове.jpg|Fastivin kaupunginvaltuuston talo.


## Lähteet

## Aiheesta muualla

* Kyivska oblast (tietosanakirjan ''Isrorija mist i sil Ukrajinskoji RSR'' 10. voluumin Kyivska oblast - artikkelit aiemmasta Fastivin piiristä - Фастівський район - ja siihen 7/2020 liitetyistä muista piireistä, ja piirien paikkakunnista)  (ukrssr.com.ua)
Newcastle Jesters

**Newcastle Jesters** oli kaudella 2000-2001 BISL:ssa pelannut jääkiekkojoukkue, jonka omisti Jokerit ja sitä kautta Hjallis Harkimo. Joukkue tunnettiin ennen Jokeri-omistusta nimillä Newcastle Riverkings (1998-2000) ja Newcastle Cobras (1996-1998).
Ainoalla kaudellaan joukkue jäi ulos pudotuspeleistä ja kauden jälkeen seuran toiminta lakkautettiin.

Joukkueessa pelasi kahdeksan suomalaista, muiden muassa ykkösmaalivahtina Tommi Satosaari, joukkueen toiseksi paras pistemies Tero Arkiomaa ja Jokereissa SM-liigaa pelanneet Tommi Sova ja Santeri Immonen. NHL-kokemusta joukkueeseen toivat kanadalaiset Bob Halkidis ja Daniel Lacroix. Joukkueen päävalmentajana toimi Jukka Jalonen apunaan kanadalainen Glenn Mulvenna.

## Lähteet
Sarah Fillier

**Sarah Fillier** (s. 9. kesäkuuta 2000 Georgetown, Ontario) on kanadalainen jääkiekkoilija.

Fillier pelasi juniorina PWHL:ssä Oakville Hornetsissa vuosina 2014–2018. Hän saavutti kaksi alle 18-vuotiaiden MM-mitalia: hopeaa vuonna 2017 ja pronssia 2018. Kaudeksi 2018–2019 hän siirtyi pelaamaan Yhdysvaltain yliopistosarjaan Princetonin yliopiston joukkueessa.

Fillier debytoi Kanadan aikuisten maajoukkueessa kaudella 2018–19. Ensimmäisen MM-mitalinsa hän saavutti Kanadan MM-kilpailuissa 2021, kun Kanada voitti kultaa. Hän voitti olympiakultaa Pekingin olympialaisissa 2022 ja saavutti hopeaa Milano–Cortinassa 2026. Hän pelasi vuoden 2022 olympialaisissa seitsemän ottelua, joissa hän teki kahdeksan maalia ja antoi kolme syöttöä. Hän voitti Tanskan MM-kilpailuissa 2022 toisen maailmanmestaruutensa ja hänet valittiin turnauksen tähdistökentälliseen. Hän saavutti hopeaa Kanadan MM-kilpailuissa 2023.

## Lähteet
Ziguinchorin departementti

**Ziguinchorin departementti** () on departementti Ziguinchorin alueella Senegalissa. Sen hallinnollinen keskus on Ziguinchor. Departementin pinta-ala on 1&nbsp;153 neliökilometriä. Vuoden 2023 väestönlaskennan mukaan siellä oli 275&nbsp;501 asukasta.

Ziguinchorin departementti sijaitsee alueen kaakkoisosassa. Se rajoittuu lännessä Oussouyen ja pohjoisessa Bignonan departementteihin, idässä Sédhioun alueeseen ja etelässä Guinea-Bissauhun. Pinta-alasta 41,5 % on avointa metsää, 8,3 % mangrovekasvillisuutta, 15,8 % peltomaata ja 8,3 % riisiviljelmiä sekä 9,6 % vesialuetta. Maisemaa leimaavat laaksojen ja alankojen halkoma tasanko sekä Casamancejoki rämealueineen.

Seudun ilmasto on guinealaistyyppinen. Vuotuinen sademäärä on 1&nbsp;200–1&nbsp;300 millimetriä. Sadekausi kestää toukokuusta marraskuuhun. Tammikuun keskilämpötila on 20 ja huhtikuun 37 astetta. Kasvillisuus on rehevää ja metsävarat huomattavat.

Departementtiin kuuluvat Ziguinchorin kaupunki, Niaguisin ja Nyassian arrondissementit ja viisi kuntaa: Adéane, Boutoupa-Camaracounda, Enampore, Niaguis ja Nyassia. Kaupunkiväestön osuus on 37,4 prosenttia.

Ziguinchorin kautta kulkee Guinea-Bissaun rajalle johtava maantie N4, josta haarautuvat N6 Koldaan ja R20 Cap Skirringiin. Kaupungissa on satama ja lentokenttä.

Seudun pääelinkeinot ovat maanviljely ja karjanhoito. Tärkeimmät viljelykasvit ovat riisi ja maapähkinä. Tuotantoeläimiä ovat naudat, lampaat, vuohet, aasit, siat ja siipikarja. Muita elinkeinoja ovat metsien hyödyntäminen, kalastus, käsityöammatit, kaupankäynti ja matkailu. Teollisuus jalostaa maatalous- ja keräilytuotteita.

Departementissä toimii ala- ja keskikoulujen, lyseoiden ja ammattikoulujen lisäksi kaksi korkeakoulua ja kaksi yliopistoa. Terveyspalveluihin kuuluu kaksi sairaalaa, terveyskeskus ja joukko terveysasemia. Vesihuolto käsittää Ziguinchorin vesijohtoverkon sekä maaseudun kaivot ja porakaivot. Sähköverkko kattaa vain kaupunkialueen ja kymmenkunta kylää.

## Lähteet
Kiovan ja koko Ukrainan metropoliitta

**Kiovan ja koko Ukrainan metropoliitta** () on Ukrainan ortodoksisen kirkon päämies.

Ensimmäinen Kiovan metropoliitta oli Fotios, jonka asema virallistettiin vuonna 988 kiovalaisten kristinuskoon kääntymisen yhteydessä. Metropoliitta on katsonut olevansa Konstantinopolin patriarkan alainen.

Metropoliitan virka perustettiin nykyisessä muodossaan vuonna 2018, kun Konstantinopolin patriarkka myönsi Ukrainan ortodoksiselle kirkolle autokefalian. Tätä ennen useampi ukrainalainen ortodoksinen kirkko oli yhdistynyt yhdeksi kirkoksi. Uusi yhdistynyt kirkko valitsi ensimmäiseksi päämiehekseen metropoliitta Epifani I.

## Lähteet
Žytomyrin piiri

**Žytomyrin piiri** () on hallinnollinen piiri Ukrainan pohjoisosassa Žytomyrin alueella. Žytomyrin piirin naapurina ovat pohjoisessa Korostenin piiri, idässä Kiovan alue (Butšan, Fastivin ja Bila Tserkvan piirit), etelässä Berdytšivin piiri ja lännessä Hmelnytskyin alue. Piirin hallinnollinen keskus on Žytomyr (263&nbsp;507 as., 2021).

Žytomyrin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Žytomyrin alueen piirien lukumäärän neljään. Aiempaa laajemman Žytomyrin piirin pinta-alaksi tuli 10&nbsp;508,2 neliökilometriä.

Ukrainan tilastokeskus arvioi Žytomyrin piirin väkiluvuksi 613&nbsp;311 (1.1.2021). Kaupunkilaisiksi luokiteltiin  prosenttia piirin asukkaista (384&nbsp;388 as.), eli neljän kaupungin (Žytomyr, Korostyšiv, Radomyšl, Tšudniv) ja 29 kaupunkityyppisen taajaman väestö.

## Lähteet

## Aiheesta muualla

* Žytomyrska oblast (tietosanakirjan ''Isrorija mist i sil Ukrajinskoji RSR'' 6. voluumin Žytomyrska oblast - artikkelit piiristä, ja siihen 7/2020 liitetyistä muista piireistä, ja piirien paikkakunnista)  (ukrssr.com.ua)
Johan Mikael Mäkiö

**Johan Mikael (Jussi, J. M.) Mäkiö** (12. toukokuuta 1900 Alastaro – 1. marraskuuta 1962 Helsinki) oli suomalainen yrittäjä ja yritysjohtaja, joka sai teollisuusneuvoksen arvonimen.

## Henkilöhistoria
Mäkiön vanhemmat olivat Kalle Johannes Mäkiö ja Amanda Suvitie ja puoliso vuodesta 1937 Kirsti Katariina Karttunen. Mäkiö ryhtyi rakennustöihin isänsä kanssa, oppien nuorena myös maalarin ja lasimestarin ammatit. Rakennusmestariksi hän valmistui Turun teknillisestä koulusta 24-vuotiaana. Valmistuttuaan Mäkiö toimi pääkaupunkiseudulla ensin rakennusmestarina, työnvalvojana ja apulaisjohtajana, rakennuttajan ja työmaan välisten asioiden hoitajana sekä rakennusliikkeen konttorinjohtajana. Oman rakennusliikkeen hän perusti vuonna 1957. Mäkiö oli myös rakennusalan järjestöaktiivi, erityisesti rakennusmestarien yhdistyksissä ja Suomen rakennusmestariliitossa, jonka hallituksen jäsenenä ja puheenjohtajana hän toimi. Teollisuusneuvoksen arvonimen Mäkiö sai 1962, mutta menehtyi jo saman vuoden marraskuussa.

## Julkaisuja
* *Mestari-laulajat 1915-1940: Helsingin rakennusmestariyhdistyksen mieskuoron vaiheista 25 vuoden aikana*, 1940. Yrjö Similä ja  J. M. Mäkiö (toim.)

## Lähteet
Quest (yritys)

**Quest Corporation** () on vuonna 1988 perustettu japanilainen videopelien kehittäjä. 
Yrityksen parhaiten tunnettuja tuotteita ovat *Ogre*-sarjan pelit kuten *[[Ogre Battle]]* ja *[[Tactics Ogre]]*.
Vuonna 2000 yritys myi Squarelle pelien kehitysresurssit ja oikeudet ja käytännössä lopetti videopeliteollisuudessa.
Vuonna 2002 Square osti yhtiön.

## Pelit

## Lähteet
Kolda

**Kolda** on kaupunkikunta sekä Koldan alueen ja departementin hallinnollinen keskus Senegalissa. Se sijaitsee Casamancejoen varrella 465 kilometriä Dakarista kaakkoon. Vuoden 2023 väestönlaskennan mukaan kunnassa oli 103&nbsp;574 asukasta.

## Maantiede ja asutus
Kaupunki sijaitsee Casamancen molemmin puolin joen tulvatasankoja reunustavilla rinteillä. Ilmasto on sudanilais-guinealainen. Vuotuinen sademäärä on noin 1&nbsp;000 millimetriä. Luonnonvarainen kasvillisuus edustaa metsäsavannin jäänteitä.

Kolda koostuu virallisesti kuudesta kaupunginosasta, jotka ovat Bantagnel, Bouna Kané, Doumassou, Gadapara, Saré Moussa ja Sikilo. Kaupunki on laajentunut rajojensa ulkopuolelle, ja sen asukasluku on Casamancen alueen ja naapurimaiden konfliktien aiheuttaman muuttoliikkeen takia huomattavasti virallista suurempi.

Asukkaat ovat etupäässä fulbeja ja mandinkoja. Lisäksi on wolofeja, dioloja, soninkeja, mankanjoja ja balanteja. Vallitsevat uskonnot ovat islam ja kristinusko.

## Historia
Ranskalaiset tekivät Koldan kylästä paikallisen hallintokeskuksen vuonna 1907. Sinne perustettiin varuskunta, hallintorakennus, tuomioistuin, posti, kirkko ja koulu. Casamancejoen yli rakennettiin puinen silta ja joen rannalle pystytettiin kauppahuoneita. Kolda sai osittaisen kunnallishallinnon vuonna 1952 ja täydet kunnan oikeudet vuonna 1960. Koldan alue on perustettu vuonna 1984.

## Liikenne, talous ja palvelut
Koldan kautta kulkee Tambacoundan ja Ziguinchorin välinen maantie N6 ja maantie R21 Sédhiouun. Kaupungissa on lentokenttä, jonka siviilikäyttö on vähäistä.

Väestön elinkeinoja ovat maanviljely, karjanhoito, käsityöammatit, kaupankäynti ja liikenne. Tärkeimmät viljelykasvit ovat maissi, hirssi, durra ja riisi. Myytäväksi kasvatetaan maapähkinää ja puuvillaa. Tuotantoeläimiä ovat naudat, lampaat, vuohet, siat ja siipikarja. Teollisuutta edustaa Sodefitexin puuvillankäsittelylaitos.

Palveluihin kuuluvat ala-, keski- ja ammatikoulut, aluesairaala, terveyskeskus ja terveysasemat sekä kulttuurikeskus.

## Matkailu
Matkailukohteena Kolda kiinnostaa lähinnä metsästyksen harrastajia. Kaupungissa on kolme hotellia.

## Lähteet
Miikko Oikkonen

**Miikko Oikkonen** on suomalainen käsikirjoittaja ja ohjaaja sekä elokuva- ja televisiotuottaja. Hänet tunnetaan muun muassa *[[Sorjonen]]*-televisiosarjasta.

Oikkonen on opiskellut Taideteollisessa korkeakoulussa elokuva- ja televisio-ohjausta, tuottamista ja käsikirjoittamista. Ensimmäinen Oikkosen luoma, käsikirjoittama ja ohjaama draamasarja oli neliosainen minisarja *[[Lemmenleikit]]* (Yle TV2 2008). Olkkonen on yksi Fisher King -tuotantoyhtiön perustajista ja toimi yrityksessä showrunnerina. Fisher King -yhtiön ensimmäinen sarjatuotanto oli fantasiasarja *[[Nymfit (televisiosarja)|Nymfit]]* (2014), joka perustuu Oikkosen luomaan konseptiin ja jossa hän työskenteli pääkäsikirjoittajana ja ohjaajana. *Nymfit*-sarja on levinnyt kymmeniin eri maihin ja televisiosarjaan perustuen on julkaistu myös kaksi kirjaa, *Nymfit – Montpellierin legenda* ja *Nymfit – Astarten solmu*, joiden kirjoittajina mainitaan Sari Luhtanen ja Miikko Oikkonen. 

Oikkosen luomia draamatuotantoja *Nymfien* lisäksi ovat muun muassa *[[Ihon alla (televisiosarja)|Ihon alla]]* -sarja sekä nordic noir -sarja *[[Sorjonen]]*, josta on julkaistu kolme kautta sekä kokopitkä teatterielokuva **. *Sorjonen*-sarjaa on levitetty myös kansainvälisesti nimellä *[[:en:Bordertown_(Finnish_TV_series)|Bordertown]]*. Sitä ovat esittäneet ainakin Sky Saksassa ja Itävallassa, Polar+ Ranskassa, Canvas Espanjassa ja Netflix kansainvälisesti. *Ihon alla* -sarjaa on vastaavasti esitetty kansainvälisillä markkinoilla nimellä *Replacements*. Konseptiin perustuen on julkaistu myös *Ihon alla* -romaani, jonka ovat kirjoittaneet Tiina Raevaara ja Oikkonen.  

Oikkosen myöhempiin töihin kuuluu trillerisarja *[[Helsinki-syndrooma]]* (2022) ja draamasarja *[[Estonia (televisiosarja)|Estonia]]*, joka kertoo 1994 uponneesta matkustajalaiva MS Estoniasta ja katastrofia seuranneesta onnettomuustutkinnasta.  

## Lähteet
Ernst Lönegren

**Ernst Frithiof Lönegren** (15. heinäkuuta 1862 Tukholma, Ruotsi – 11. lokakuuta 1937 Tukholma) oli ruotsalainen virsirunoilija, luterilainen pappi ja Härnösandin hiippakunnan piispa.

Lönegren kävi koulua Norrköpingissä ja opiskeli Lundin yliopistossa. Hänet vihittiin papiksi Linköpingin hiippakuntaan 1887 ja hän toimi muun muassa vankilapappina Linköpingissä ja kirkkoherrana Övedissä, Lundin hiippakunnassa. Vuodesta 1989 hän toimi Erstan diakonissalaitoksen johtajana Tukholmassa.

Hänet valittiin 1909 Härnösandin hiippakunnan pispaksi. Hänen nimityksensä piispaksi herätti jossain määrin huomiota, sillä hänellä ei ollut korkeampia akateemisia tutkintoja, vaan hänen nimityksensä perusteena oli hänen laaja kokemuksensa seurakuntatyöstä. Hänen aloitteestaan perustettiin Härnösandiin 1912 Vårstan diakonialaitos. Kun ensimmäiset sieltä valmistuneet diakonissat neljä vuotta myöhemmin toisena helluntaipäivänä 1916 vihittiin, alkoi juhla piispa Lönegrenin tilaisuutta varten kirjoittamalla virrellä *"*Din kärlek, Jesus, gräns ej vet”. 

Hänet nimitettiin ylimääräiseksi hovisaarnaajaksi 1906 ja sai teologian kunniatohtorin arvon Uppsalan yliopistossa 1917. Hän oli arkkipiispa Nathan Söderblomin läheinen työtoveri ja Söderblom käytti häntä Ruotsin kirkon edustajana useissa kansainvälisissä yhteyksissä. Lönegren julkaisi useita diakoniaa käsitteleviä artikkeleja ja toimitti Ruotsin diakonialaitosten lehteä *Olivebladet*.

Hänen kirjoittamansa virsi "Din kärlek, Jesus, gräns ej vet" oli ensimmäinen Ruotsissa kirjoitettu diakonia-aiheinen virsi ja tuli Ruotsin kirkon virsikirjaan 1937. Nykyisessä  Ruotsin kirkon suomenkielisessä virsikirjassa se on virsi 91, "Rakkaus olet ääretön." Virsi on myös Suomen evankelis-luterilaisen kirkon virsikirjassa virsi 436 (säk. 1–2, 4–5 suom. Jaakko Haavio 1962,  säk. 3 Anna-Maija Raittila 1984).

## Lähteet
Veronika Stepanova

**Veronika Sergejevna Stepanova** (; s. 4. tammikuuta 2001) on Venäjää edustava maastohiihtäjä, joka on osin etniseltä taustaltaan kamtšadaali. Hän on kotoisin Kamtšatkan niemimaalta. Vuonna 2022 Pekingin talviolympialaisissa Stepanovasta tuli historian nuorin maastohiihdon olympiavoittaja. Stepanova oli ankkurina naisten viestijoukkueessa, joka voitti kisoissa kultaa. Stepanova on Kamtšatkan niemimaan ensimmäinen hiihtomaajoukkueeseen yltänyt ja myös ainoa olympiavoittaja. Samojen kisojen vapaan hiihtotavan sprintissä hän sijoittui seitsemänneksi.

Stepanova saavutti Lahden vuoden 2019 nuorten maailmanmestaruuskilpailuissa alle 20-vuotiaiden sarjassa hopeaa viestissä sekä kultaa 5 kilometrin vapaan hiihtotavan kilpailussa ja hopeaa viestissä Vuokatissa vuonna 2021. Alle 23-vuotiaiden sarjassa hän sai pronssia 10 kilometrin perinteisen hiihtotavan kilpailussa ja viestissä Lygnassa vuonna 2022.

Stepanova kilpaili maailmancupissa ensimmäisen kerran Engadinissa maaliskuussa 2021 ja sai tuolloin myös ensimmäiset maailmancupin pisteensä oltuaan 30 kilometrin vapaan hiihtotavan takaa-ajokilpailussa 27:s. Kymmenen parhaan joukkoon hän sijoittui ensimmäisen kerran oltuaan kymmenes Davosin 10 kilometrin vapaan hiihtotavan kilpailussa joulukuussa 2021. Se on edelleen hänen paras maailmancupsijoituksensa.

## Lähteet
109 (luku)

**109** (**satayhdeksän**) on luonnollinen luku, jota edeltää luku 108 ja seuraa luku 110.

## Matematiikassa
* 109 on alkuluku.
* 109 on Pythagoraan alkuluku: 4 \cdot 27 + 1.
* 109 on 107:n alkulukukaksonen.
* 109 on 113:n alkulukuserkku.
* 109 on keskitetty kolmioluku.
* 109 on onnellinen luku kymmenjärjestelmässä, koska 1^2+0^2+9^2=82, 8^2+2^2=68, 6^2+8^2=100 ja 1^2+0^2+0^2=1.
* 109 on palindromi viisijärjestelmässä (4145).
* 109 on palindromi yhdeksänjärjestelmässä (1319).
* 109 voidaan muodostaa kolmen peräkkäisen alkuluvun summana: 31+37+41.
* 109 voidaan muodostaa luvun 3 kolmen eri potenssin summana: 3^4+3^3+3^0.
* 109^2 = 11\ 881 on pienin neliöluku, jossa on tasan kolme ykköstä.

## Luonnontieteissä
* Jaksollisessa järjestelmässä meitneriumin järjestysluku on 109.
* Hopea-109 on hopean vakaa isotooppi.
* 109 Felicitas on pikkuplaneetta.
* 109 Piscium on tähti.
* Messier 109 on sauvaspiraaligalaksi.

## Muissa yhteyksissä
* Lakkautettu seututie 109 kulki Lohjan ja Saukkolan välillä.
* Messerschmitt Bf 109 oli saksalainen toisen maailmansodan aikainen lentokone.
* BGM-109 Tomahawk on risteilyohjus.
* Sudan Airwaysin lennolla 109 kuoli 30 ihmistä.

## Lähteet
Eburoviskit

**Eburoviskit** () olivat gallialainen heimo, yksi aulercien kansan alaheimoista. Eburoviskit asuivat karnuuttien pohjoispuolella ja heidän pääkaupunkinsa oli nimeltään Mediolanum, nykyinen Évreux. Caesar mainitsee eburoviskit lyhyesti kirjassaan Gallian sota.

## Lähteet
William Mackay

**William Paton Mackay** (13. toukokuuta 1839, Montrose, An­gus, Skotlanti - 22. elokuuta 1885, Portree, Skotlanti) oli skotlantilainen lääkäri, presbyteerikirkon pastori ja virsirunoilija. 

Mackay opiskeli Edinburghin yliopistossa, josta hän valmistui lääketieteen tohtoriksi 1870. Hän työskenteli lääkärinä useita vuosia kunnes päätti tulla papiksi. Valmistuttuaan papiksi hän toimi Hullissa. Hän kirjoitti useita virsiä, joista tunnetuin on ylistyshymni "We praise Thee, O God, for the Son of Thy love" (1863 ja 1867). 17 hänen kirjoittamaansa virttä julkaistiin 1872 W. Reidin kirjassa Praise Book. 

Mackayn laulu "We praise Thee" on käännetty myös suomeksi. Se on Hengellisen laulukirjan laulu 127 "Nyt ylistämme suurta Jumalaamme" (Suom. Paavo Virtanen, Seppo J. Järvinen) ja se on Ruotsin kirkon virsikirjan virsi 10" Soi kiitoksemme, Isä, ystävämme", suom. Pekka Kivekäs 1994.

Virren melodia on englantilaisen, Amerikassa toimineen John Jenkins Husbandin sävellys.

## Lähteet
Lauri Jouppi

**Lauri Jouppi** (28. maaliskuuta 1893 Seinäjoki – 12. maaliskuuta 1951 Seinäjoki) oli Seinäjoen ensimmäinen kauppalanjohtaja. Jouppi tuli ylioppilaaksi Vaasan lyseosta vuonna 1912, suoritti ylemmän oikeustutkinnon Helsingin yliopistossa 1923 ja sai varatuomarin arvon 1926. Hän oli vuosina 1919–1920 Seinäjoen Säästöpankin kamreerina ja piti 1923–1926 omaa asianajotoimistoa.

## Lähteet
Seurapiiri

**Seurapiiri** tai **seurapiirit** tarkoittaa varsinkin julkisuuden henkilöiden muodostamaa joukkoa, joka seurustelee keskenään ja näyttäytyy usein arvostetuissa ja julkisuutta saavissa huvitilaisuuksissa ja muissa sen kaltaisissa tilaisuuksissa.

**Suihkuseurapiiri** eli jet set tai jetsetti on varakkaiden ja menevien ihmisten kansainvälinen seurapiiri. Nimitys viittaa 1960-luvulla yleistyneisiin suihkulentokoneisiin, joilla lenneltiin mantereelta toiselle.

## Lähteet
Etelä-Korean alle 18-vuotiaiden jääkiekkomaajoukkue

**Etelä-Korean alle 18-vuotiaiden jääkiekkomaajoukkue** edustaa Etelä-Koreaa alle 18-vuotiaiden kansainvälisissä jääkiekko-otteluissa. Joukkue pelaa pääasiassa alle 18-vuotiaiden maailmanmestaruuskilpailujen 2. divisioonassa. Ennen kuin joukkue osallistui alle 18-vuotiaiden maailmanmestaruuskilpailuihin, se osallistui useasti jääkiekon alle 18-vuotiaiden Aasian ja Oseanian mestaruuskilpailuihin. Viimeisimmissä kilpailuissa, vuonna 2001, joukkue voitti 1. divisioonassa kultaa.

Joukkueella on hallussaan kansainvälinen maajoukkueiden ennätys suurinumeroisimmasta voitosta, kun huomioon otetaan kaikki turnaukset ja ikäkaudet. Se on voittanut jääkiekon alle 18-vuotiaiden Aasian ja Oseanian mestaruuskilpailuissa Thaimaan peräti 92–0. 

## Sijoitukset

### Maailmanmestaruuskilpailuissa

* 2002 – 3. divisioona, 1.
* 2003 – 2. divisioona, 1.
* 2004 – 1. divisioona, 6.
* 2005 – 2. divisioona, 1.
* 2006 – 1. divisioona, 6.
* 2007 – 2. divisioona, 2.
* 2008 – 2. divisioona, 2.
* 2009 – 2. divisioona, 1.
* 2010 – 1. divisioona, 5.
* 2011 – 1. divisioona, 6.
* 2012 – 2. divisioonan A-lohko, 1
* 2013 – 1. divisioonan B-lohko, 6.
* 2014 – 2. divisioonan A-lohko, 2.
* 2015 – 2. divisioonan A-lohko, 1.
* 2016 – 1. divisioonan B-lohko, 6.
* 2017 – 2. divisioonan A-lohko, 4.
* 2018 – 2. divisioonan A-lohko, 4.
* 2019 – 2. divisioonan A-lohko, 5.
* 2020 – 2. divisioonan A-lohkon turnaus peruttiin koronaviruspandemian vuoksi.
* 2021 – 2. divisioonan A-lohkon turnaus peruttiin koronaviruspandemian vuoksi.
* 2022 – 2. divisioonan A-lohko, 1.
* 2023 – 1. divisioonan B-lohko, 4.
* 2024 – 1. divisioonan B-lohko, 5.
* 2025 – 1. divisioonan B-lohko, 3.

## Lähteet
Festina lente

***Festīnā lentē*** on latinankielinen sanonta, joka tarkoittaa ”kiiruhda hitaasti”. Se on käännös kreikankielisestä ilmaisusta ** (*speûde bradéōs*), jota keisari Augustuksella oli Suetoniuksen mukaan tapana toistella puhuessaan hyvän sotapäällikön ominaisuuksista. Niihin eivät kuuluneet äkkipikaisuus ja harkitsemattomuus. Suetonius kertoo, että Augustuksen mielestä taisteluun ei tullut ryhtyä missä olosuhteissa tahansa; ”voiton toiveiden tuli olla suuremmat kuin häviön vaara.”

Sanonta liittää toisiinsa kaksi näennäisesti yhteensopimatonta käsitettä, hitauden ja nopeuden, ja suosittelee, että toimitaan viivyttelemättä, mutta kuitenkin tarpeellista varovaisuutta noudattaen.

Venetsialainen kustannustalo Aldus Manutius käytti 1500-luvulla tunnuksenaan delfiiniä ja ankkuria, jotka edustivat sen tunnusta "kiiruhda hitaasti".

## Lähteet

* 
* 

### Viitteet
I.M

**I.M** on israelilaisen laulajan Michael Ben Davidin kappale, joka julkaistiin 30. tammikuuta 2022.  Hän edusti kappaleella Israelia vuoden 2022 Eurovision laulukilpailussa Torinossa voitettuaan Israelin X Factorin.

Kappale kilpaili toisessa semifinaalissa, jossa se sijoittui kolmanneksitoista ja täten karsiutui finaalista.

## Lähteet
Intention (kappale)

**Intention** on bulgarialaisen yhtyeen Intelligent Music Projectin kappale. He edustivat Bulgariaa Eurovision laulukilpailussa 2022, Italian Torinossa.

Kappale kilpaili ensimmäisessä semifinaalissa, jossa se sijoittui kuudenneksitoista ja täten karsiutui finaalista.

## Lähteet
Nette Kiviranta

**Nette Kiviranta** (s. 2001) on suomalainen alppihiihtäjä ja vammaisurheilija.

Kiviranta osallistui alppihiihdon FIS-kilpailuihin kaudella 2017–2018 ja sijoittui pujottelussa parhaimmillaan toiseksi ja kuudenneksi Rovaniemellä tammikuussa sekä neljänneksi Rukalla maaliskuussa. Huhtikuussa 2018 hän loukkaantui vakavasti auto-onnettomuudessa, ja selkäydinvamma sai aikaan alaraajahalvauksen.

Kiviranta alkoi kilpailla kelkkapujottelussa talvella 2021–2022 harrastettuaan lajia jo kahtena edellisenä talvena. Hän saavutti pujottelussa MM-hopeaa Lillehammerissa tammikuussa 2022. Kansainvälinen paralympiakomitea ei hyväksynyt Kivirantaa kilpailijaksi vuoden 2022 paralympialaisiin, koska hänellä ei ollut sääntöjen vaatimaa kilpailulisenssiä kahdelta kaudelta. Tammikuussa 2023 Kiviranta saavutti MM-pronssia sivulajissaan suurpujottelussa. Seuraavina kausina terveyshuolet häiritsivät urheilua. Tammikuussa 2025 Kiviranta voitti Sankt Moritzissa kaksi maailmancupin osakilpailua ja Torinon talviuniversiadeissa kultaa suurpujottelussa. Helmikuussa hän sijoittui viidenneksi MM-kilpailujen pujottelussa Mariborissa. Maailmancupissa hän sijoittui keväällä 2025 monta kertaa sijoille 4–6.

### Apurahat
Kivirannalle on myönnetty urheilija-apurahaa:

* 2022 10 000 €
* 2024 10 000 €
* 2025 20 000 €

## Lähteet
Alppihiihto talviolympialaisissa 2022 – miesten pujottelu

Alppihiihdon miesten pujottelun kilpailu talviolympialaisissa 2022 järjestettiin 16. helmikuuta 2022.

## Results

## Lähteet
Uskolliset ruskeat silmät

**Uskolliset ruskeat silmät** on Toivo Särkän ohjaama suomalainen dokumentti- ja lyhytelokuva vuodelta 1947.

Elokuvan aiheena on kenneltoiminta. Siinä seurataan saksanpaimenkoirien kasvatusta ja koulutusta.

## Palkinnot
* Toivo Särkkä voitti elokuvasta parhaan lyhytelokuvan Jussi -palkinnon vuoden 1948 Jussi-gaalassa.

## Lähteet
Ampumahiihto talviolympialaisissa 2022 – miesten yhteislähtö

Ampumahiihdon miesten 15 kilometrin yhteislähtö talviolympialaisissa 2022 järjestettiin 18. helmikuuta 2022.

## Tulokset
Kilpailu alkoi klo 17.00.

## Lähteet
Yleisurheilun sisäratojen Suomen-mestaruuskilpailut 2022

**Yleisurheilun sisäratojen Suomen-mestaruuskilpailut 2022** järjestettiin Kuopiossa Kuopio-hallissa 19.–20. helmikuuta 2022. Järjestävinä seuroina toimivat Kuopion Reipas ja Varkauden Kenttä-Veikot.

## Mitalistit
### Miehet

### Naiset

## Lähteet
* Tulospalvelu time4results.com
* Tulokset Tilastopaja

### Viitteet

## Aiheesta muualla
* https://smhallit.fi/
Radio Kaleva

**Radio Kaleva** on Oulussa, Raahessa, Haapavedellä, Iissä, Kuusamossa, Taivalkoskella, Pudasjärvellä ja Rovaniemellä kuuluva paikallisradio, jonka lähetykset alkoivat 21. helmikuuta 2022 kello 7. Kesäkuussa 2021 valtioneuvosto myönsi Kaleva Medialle radiotoimiluvan Ouluun, Raaheen, Taivalkoskelle, Tervolaan ja Inariin. Lokakuussa 2022 Traficom myönsi Kaleva Medialle toimiluvan Haapavedelle ja Iihin. 

Radio Kalevan omistaa Kaleva Media.

Oulun Kärppien otteluselostukset kuuluvat Radio Kalevasta kaudesta 2022–2023 lähtien.

## Ohjelmisto

* Karjasillan sarastus 7–11: Juhopekka Pietilä ja Sini Salmirinne
* Solistinkadun iltapäivä 13–17: Ville Muikkula ja Anna Kurttila
* llta 17–18

## Lähteet

## Aiheesta muualla
* Radio Kaleva
Homo homini lupus

**Homō hominī lupus** on latinankielinen sanonta, joka merkitsee "Ihminen on ihmiselle susi". Mietelmä esiintyy roomalaisen näytelmäkirjailija Plautuksen  (254–184 eaa.) näytelmässä *Asinaria* (II, 4, 88). Siinä kauppias kieltäytyy antamasta rahaa tuntemattomalle henkilölle vedoten siihen, että *lupus est homo homini, non homo.* 

Englantilainen filosofi Thomas Hobbes (1588–1679) käytti ilmaisua teoksessaan *De Cive* kuvaamaan ihmiskunnan luonnontilaa ennen yhteiskunnallisen järjestyksen syntymistä. Hobbesin mukaan ihminen oli ihmiselle sekä jumala että susi.  

Plautus käytti sanontaa kuvaamaan ihmisen itsekkyyttä. Hobbes tarkoitti myös sitä, että itsekkyys johtaa ihmiset sotimaan toisiaan vastaan elämäntaistelussa.

## Lähteet

* 

### Viitteet
Jäät

**Jäät** on Rike Jokelan ohjaama televisioelokuva, jonka ensiesitettiin vuonna 2010 Yle TV1:n *Kotikatsomo*-ohjelmapaikalla.

Elokuva kertoo pelastusalalla työskentelevästä pariskunnasta, Leenasta ja Kaista, joiden suhde ajautuu kriisiin Kain uupumuksen ja masennuksen myötä.

## Lähteet
Alppihiihto talviolympialaisissa 2022 – naisten suurpujottelu

Alppihiihdon naisten suurpujottelun kilpailu talviolympialaisissa 2022 järjestettiin 7. helmikuuta 2022.

## Tulokset

## Lähteet
Alppihiihto talviolympialaisissa 2022 – naisten supersuurpujottelu

Alppihiihdon naisten supersuurpujottelun kilpailu talviolympialaisissa 2022 järjestettiin 11. helmikuuta 2022.

## Tulokset
Kilpailu alkoi kello 11.00.

## Lähteet
Buttigliera Alta

**Buttigliera Alta** () on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 6&nbsp;372 asukasta.

## Lähteet

## Aiheesta muualla
Buttigliera

**Buttigliera** voi tarkoittaa ainakin seuraavia:

;paikannimenä:
* Buttigliera Alta, kunta Torinon metropolikaupungissa Piemonten hallintoalueella Italiassa
* Buttigliera d'Asti, kunta Italian luoteisosan Astin maakunnassa Piemonten hallintoalueella
Greenland

**Greenland** on vuonna 2020 ensi-iltansa saanut yhdysvaltalainen katastrofitrilleri, jonka on ohjannut Ric Roman Waugh ja käsikirjoittanut Chris Sparling. Elokuvan pääosissa ovat Gerard Butler (joka myös tuotti elokuvan), Morena Baccarin, Roger Dale Floyd, Scott Glenn, David Denman ja Hope Davis. Elokuvassa seurataan perhettä, jonka on taisteltava selviytymisestä planeetan tuhoavan komeetan kiitäessä Maahan.

Alun perin elokuva oli teatteriesityksissä Yhdysvalloissa ja se viivästyi useita kertoja COVID-19-pandemian vuoksi. STXfilms julkaisi elokuvan Yhdysvalloissa tilausvideona 18. joulukuuta 2020, minkä jälkeen se esitettiin HBO Maxissa ja Amazon Primessa. Se esitettiin edelleen teattereissa muilla alueilla, alkaen Belgiasta 29. heinäkuuta 2020. Elokuva sai yleisesti ottaen myönteisiä arvosteluja kriitikoilta ja tuotti maailmanlaajuisesti 52,3 miljoonaa dollaria 35 miljoonan dollarin tuotantobudjetilla.

Elokuvalle on kehitteillä jatko-osa *Greenland: Migration,* ja Waughin, Butlerin, Baccarinin ja Floydin on tarkoitus olla osa myös sitä.

## Aiheesta muualla
* 
* 
*
Buttigliera d’Asti

**Buttigliera d’Asti** () on kunta Italiassa Piemonten alueella olevassa Astin maakunnassa. Vuoden 2021 alussa kunnassa oli 2&nbsp;536 asukasta.

## Lähteet

## Aiheesta muualla
Sic transit gloria mundi

**Sīc trānsit glōria mundī** on latinankielinen sanonta, joka tarkoittaa ”niin katoaa maailman kunnia”.  

## Alkuperä
Mietelmä  esiintyy Tuomas Kempiläisen (1380–1471) hartauskirjassa *[[Kristuksen seuraamisesta]]*, joka on kirjoitettu noin vuonna 1418. Luvussa 1:3, 6 Tuomas Kempiläinen huudahtaa: ”Kuinka nopeasti katoaakaan maailman kunnia”, ja jatkaa, että monet hukkuvat maailmassa turhan tiedon vuoksi haluten mieluummin olla suuria kuin nöyriä. Todella suuri on kuitenkin se, jolla on suuri rakkaus ja todella viisas se, joka pitää kaikkea maallista lokana voittaakseen omakseen Kristuksen.  Lauseen alkuperä saattaa olla Uudessa testamentissa Johanneksen 1. kirjeessä (2:17), jossa sanotaan: *mundus transit et concupiscentia eius* (”ja maailma himoineen katoaa”). 

Lause on liittynyt 1400-luvulta alkaen paavin virkaanastujaisiin. Pappi polttaa paavin edessä tukun rohtimia ja lausuu sanat. Ilmaisu on yhdessä lauseen *Habemus papam* kanssa tunnetuin paavin valintaan liittyvä fraasi. 

## Merkitys
Sanonta viittaa maallisten ja inhimillisten asioiden katoavaisuuteen. 

## Lähteet

* 
* 

### Viitteet
Lisbeth Berg-Hansen

**Lisbeth Berg-Hansen** (s. 14. maaliskuuta 1963 Bindal) on norjalainen työväenpuolueen poliitikko. Hän toimi Norjan kalastus- ja rannikkoministerinä vuosina 2009–2013 ja istui suurkäräjillä vuosina 2013–2017.
## Lähteet

## Aiheesta muualla
* ''Lisbeth Berg-Hansen'' Norjan suurkäräjien verkkosivuilla
Dolly Wells

**Dolly Wells** (s. 1971 Lontoo) on brittiläinen näyttelijä ja käsikirjoittaja. Hän on näytellyt elokuvissa *[[45 vuotta]]* (2015), *[[Home Again – Rakkaus muuttaa taloon]]* (2017) ja *[[Voitko ikinä antaa anteeksi?]]* (2019). Lisäksi hänellä on ollut sivuosa kahdessa Bridget Jones -elokuvassa.

Wells on esiintynyt myös Kultaisella ruusulla palkitussa televisiosarjassa *[[Spy – isä agenttina]]*. Netflixin ja BBC:n sarjassa *[[Dracula (vuoden 2020 televisiosarja)|Dracula]]* hän esittää Abraham Van Helsingin naispuolista vastinetta, sisar Agatha Van Helsingiä. Muita rooleja hänellä on ollut esimerkiksi sarjoissa *[[Casualty]]* ja *[[Rakkauden lumo]]*.

Wells ja hänen lapsuudenystävänsä Emily Mortimer ovat yhdessä luoneet ja käsikirjoittaneet HBO-komediasarjan *[[Doll & Em]]* (2013–2015), jossa he myös näyttelevät pääosia. Sarja kertoo naisten välisestä ystävyydestä.

## Lähteet

## Aiheesta muualla
*
Paprika (elokuva)

**Paprika** () on vuonna 2006 julkaistu anime-elokuva, jonka on ohjannut ja käsikirjoittanut Satoshi Kon. Se oli Konin viimeinen kokomittainen elokuva. Elokuva kertoo psykiatri Atsukosta, joka on kehittänyt koneen, jonka avulla pääsee tutkimaan ihmisten psyykeä heidän päänsä sisäpuolelta. Hänen epäonnekseen kone kuitenkin varastetaan häneltä.

## Ääninäyttelijät

## Vastaanotto

## Lähteet
Mélanie René

**Mélanie René** (s. 1. syyskuuta 1990) on sveitsiläinen laulaja. Hän voitti 31. tammikuuta 2015 sveitsiläisen *Die Entscheidungsshow* -laulukilpailun kappaleella *[[Time to Shine]]* ja tuli näin valituksi Sveitsin edustajaksi vuoden 2015 Eurovision laulukilpailuun. René kilpaili Eurovision laulukilpailun toisessa semifinaalissa 21. toukokuuta ja sijoittui semifinaalin 17:nneksi eli viimeiseksi eikä päässyt finaaliin. Rene on sukujuuriltaan mauritiuslainen.

## Singlet

## Lähteet
*https://eurovision.tv/participant/melanie-rene

### Viitteet
Perfect Blue

**Perfect Blue** () on vuonna 1997 julkaistu anime-elokuva, jonka on ohjannut Satoshi Kon. Se oli ensimmäinen Konin ohjaama kokomittainen elokuva ja perustuu Yoshikazu Takeuchin kirjaan *Pāfekuto Burū: Kanzen Hentai* ().
Uudenseelanninhorsma

**Uudenseelanninhorsma** (*Epilobium komarovianum*) on Uudesta-Seelannista kotoisin oleva horsmalaji. Se on monivuotinen suikertavavartinen ruoho, joka muodostaa mattomaisia kasvustoja. Lehdet kasvavat varrella pareittain ja ovat pienet, möyheät ja pyöreähköt. Kukissa on neljä valkeaa terälehteä.

Uudenseelanninhorsma esiintyy alkuperäisenä Uudessa-Seelannissa ja Chathamsaarella. Laji on myös levinnyt tulokkaana Pohjoismaihin ja Länsi-Eurooppaan. Suomessa uudenseelanninhorsmaa on havaittu  Helsingissä ja Turussa. Laji luokitellaan Suomessa luonnonvaraisena vakiintuneeksi.

## Lähteet
Matti Malkamäki

**Matti Malkamäki** (o.s. Kangas, 17. helmikuuta 1867 Ylistaro – 17. toukokuuta 1937 Ylistaro) oli herännäisiin kuulunut eteläpohjalainen maanviljelijä. Malkamäki kuului 1930-luvun alussa Lapuan liikkeen valtuuskuntaan.

Ylistaron Untamalankankaalla syntynyt Malkamäki meni 1886 naimisiin herännäisyyden johtohenkilöihin kuuluneen maanviljelijä Juho Malkamäen tyttären Marian kanssa. Hän oli Malkamäen tilalla Karhumäen kylässä kotivävynä 14 vuoden ajan ja sitten talon isäntänä. Malkamäki oli mukana perustamassa Ylistaroon osuusmeijeriä ja oli pitkään Ylistaron kunnanvaltuuston jäsenenä. Hän kuului myös Karhumäen kristillisen kansanopiston johtokuntaan ja oli opiston rahaston- ja taloudenhoitajana opiston perustamisesta 1927 lähtien.

Malkamäki oli mukana 1900-luvun alussa aktivistien toiminnassa ja jääkäriliikkeessä ja osallistui Etelä-Pohjanmaalla Suomen sisällissotaan valkoisten joukoissa. 1930-luvun alussa hän osallistui talonpoikaismarssiin 1930 ja oli Lapuan liikkeen valtuuskunnan jäsenenä edustaen siellä heränneitä. Malkamäki kuoli 70-vuotiaana kotonaan toukokuussa 1937 keuhkokuumeeseen.

Suomen sisällissodan aikana kaatunut jääkärivänrikki Vilhelm Malkamäki oli Matti Malkamäen poika. Toinen poika Juhani Malkamäki (1888–1944) oli lääketieteen lisensiaatti, joka oli mukana jääkäriliikkeessä ja toimi myöhemmin kunnanlääkärinä ja oli Suomen Joutsenen lääkärinä 1935–1936 laivan purjehtiessa Etelä-Amerikan ympäri. 

## Lähteet
Kielokit

**Kielokit** (*Uvularia*) on myrkkyliljakasveihin kuuluva kasvisuku, jossa on viisi lajia. Ne ovat monivuotisia ruohoja, joita kasvaa luonnonvaraisena Yhdysvaltojen ja Kanadan itäosissa. Sukuun kuuluvat puutarhaperennana viljellyt lajit keltakielokki (*Uvularia grandiflora*) ja hentokielokki (*Uvularia perfoliata*).

## Lähteet

## Aiheesta muualla
* Finto: Kassu – Kasvien suomenkieliset nimet: ''Uvularia''